《忆旧游》
清代·沈芳

记梅边款语，槛外论诗，静院无人。短梦凭风过，怅花飞碟瘦，易误芳辰。

冷香尚留残菊，帘卷更销魂。又作弄秋声，梧桐细雨，生怕黄昏。

思君旧吟句，道一样愁怀，共掩闲门。眼底凄凉况，料春晖同恨，珠泪沾巾。

小桥暗通流水，空自约湔裙。但倚遍危栏，悠悠望断日暮云。

作者简介：字梦湘，吴县人，诸生顾昌贤室。有《寂寥词》。